Lelejska gora (roman)
Lelejska gora je roman crnogorskog književnika Mihaila Lalića objavljen 1957. Prerađeno izdanje izašlo je 1962. Roman pripoveda sudbinu partizana Lada Tajovića koji se tokom leta 1942. vraća u svoj zavičajni kraj, tražeći prijatelja Nika Doselića. Pošto je saznao da mu se prijatelj predao i suočen sa samoćom, on doživljava krizu svojih ubeđenja. „Lelejska gora“ je po izlasku pozitivno dočekana od strane književne kritike, osvojivši  Njegoševu i Nolitovu nagradu. Književni kritičar Dragan Jeremić je roman u prikazu za časopis NIN opisao kao: veliku poemu o mnogim vidovima postojanja i ispoljavanja prirode po sebi i u odnosu na čoveka. 

Topografski i po pojedinim likovima, roman se uklapa u jedninstven ciklus romana ovog srpskog književnika koji tematizuju narodnooslobodilačku borbu partizana na prostorima Crne Gore. Radnja se nastavlja na događaje ispripovedane u romanu „Zlo proljeće“ i priča o daljoj sudbini Lada Tajovića. „Lelejska gora“ takođe objašnjava događaje koji su prethodili patnjama i lutanjima Nika Doselića iz Raskida i pripoveda kako je došlo do toga da se on pokoleba i donese bezumnu odluku o predaji neprijatelju.

Na osnovu romana snimljen je istoimeni film 1968. u režiji Zdravka Velimirovića. „Lelejska gora“ je dugo  bila obavezna lektira u srednjim školama.

Reference

Literatura

Spoljašnje veze 

Romani 1957.
Ratni romani
Crnogorska književnost
Authority control 2